**Egri Városi Civil Fórum 2014. évi beszámolójához**

**Az Egri Ifjúsági Kerekasztal** 2011. november 10-én alakult.

Az Egri Civil Kerekasztal az alapítók között azóta is részt vesz a munkában.

**A Kerekasztal megalakításának célja, küldetése az alapokmányban foglaltak szerint:**
*a) Eger városában a gyermek- és ifjúsági korosztály érdekei megjelenjenek az önkormányzat ifjúságot érintő döntéseinek meghozatalában.
b) Az ifjúságért felelős, vagy azzal foglalkozó szervezetek összefogása, koordinációja, valamint kapcsolódási lehetőségeik feltárása.
c) Az ifjúsági szervezetekkel, fórumokkal együttműködve az egri ifjúság érdekeinek megfogalmazása, képviselete.
d) Eger Megyei Jogú Város Ifjúsági Cselekvési Terve végrehajtásának civil kontrollja, megvalósításának támogatása.
e) A helyi ifjúsági fejlesztések hatékonyságának javítása.
f) A fiatalok települési szintű közügyekben való képviseletének biztosítása.
g) A helyi ifjúság boldogulásának elősegítése, a város megtartó erejének növelése.*

Az alapokmányt 29 szervezet írta alá, jelenleg 44 aláírója van.

Az EIK üléseit kéthavonta tartja, napirendjei a fenti célokat jól szolgálják.

Az elmúlt évben 6 ülésén 30 napirendet tárgyalt.

Az Egri Ifjúsági Kerekasztal elnöke, Lombeczki Gábor önkormányzati képviselő meghívásunkra a 2014. február 6-i ECK ülés „Tájékoztató az ifjúsági szolgáltatók és szervezetek jelenlegi munkájáról” napirend keretében tartott tájékoztatót az eltelt időszak tevékenységeiről, eredményeiről.

Mindkét fórum meghívta képviselőit az üléseire az Ifjúsági Közösségi Szolgálat beindítására és segítésére vonatkozó téma tárgyaláskor.

A két kerekasztal munkájára, együttműködésére a kölcsönösség jellemző.

Eger, 2014. március 5.

 Román Gáborné

 EIK Egri Civil Kerekasztal képviselője